cyanic-selkie/wikianc huggingface dataset:
இலங்கை அகதி முகாம்கள்
இலங்கை அகதி முகாம்கள், இலங்கை உள்நாட்டுப் போரின் இறுதிக்கட்டத்தில் 300,000 மக்கள் அகதிகளாகி வவுனியா மாவட்டத்தின் முகாம்களுக்கு மாற்றப்பட்டு, அவர்களின் விருப்பத்திற்கு மாறாக தடுத்து வைக்கப்பட்டனர் இவ் அகதிகளை மீள்குடியமர்வு செய்வதில் தாமதத்தை கொண்டிருந்ததால் இலங்கையிலும் வெளிநாடுகளிலும் விமர்சனத்திற்குள்ளானது. 7 மே 2009 அன்று இலங்கை அரசு 2009 ஆம் ஆண்டு இறுதியில் 80% அகதிகளை மீள் குடியேற்றம் செய்யவிருப்பதாக அறிவித்தது. ஈழப்போர் முடிவடைந்த பின்னர், 180 நாள் காலக்கெடுவில் அனைத்து இடம்பெயர்ந்தவர்களும் மீளக் குடியமர்த்தப்படுவர் என அரசுத்தலைவர் மகிந்த ராசபக்ச வெளிநாட்டு தூதுவர்களுக்கு உறுதியளித்தார். 2009 டிசம்பர் 1 இல், அகதிளுக்கு சில கட்டுப்பாடுகளுடன் நடமாடும் உரிமை வழங்கப்பட்டது. 2010 இல் மீளக்குடியமர்த்தும் வேகம் அதிகமானது. 2012 இல் மீளக்குடியமர்த்தும் பணிகள் முடிவடைந்து, 2012 செப்டம்பர் 25 இல் முகாம்கள் அனைத்தும் அதிகாரபூர்வமாக மூடப்பட்டன. ஆனாலும், 110 குடும்பங்களைக் கொண்ட கடைசிக் குழு அவர்களின் சொந்த இடங்களில் அல்லாமல், முல்லைத்தீவு மாவட்டம், கெப்பபிலாவுவில் குடியமர்த்தப்பட்டனர்.
மீள் குடியேற்றம்
1 கடைசியாகக் கிடைத்த தரவுகளின் படி. 2 5 ஆகத்து 2009 முதல்.
முகாம்களில் எஞ்சியிருக்கும் அகதிகளின் எண்ணிக்கை
அக்டோபர் 2008 முதல் வன்னியில் முகாம்களில் தொடர்ந்து தங்கியிருக்கும் இடம்பெயர்ந்தோரின் எண்ணிக்கை:
மேற்கோள்கள்
பகுப்பு:இலங்கை இனப்பிரச்சினை பகுப்பு:மேற்கோள் வழு-Defined multiple times பகுப்பு:மேற்கோள் வழு-ref குறிச்சொல்லுக்கு உரையில்லாதவை
குஸ்தி (2006 திரைப்படம்)
குஸ்தி (Kusthi) ராஜ் கபூர் இயக்கத்தில், 2006 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். பிரபு, கார்த்திக், வடிவேலு, புளோரா, விஜயகுமார், ராதாரவி மற்றும் பலர் நடித்துள்ளனர். எம். ஞானசுந்தரி தயாரிப்பில், டி. இமான் இசை அமைப்பில், 23 ஜூன் 2006 ஆம் தேதி இப்படம் வெளியானது. இப்படம் ஒரு சராசரி வெற்றிப் படமாக அமைந்தது.
நடிகர்கள்
பிரபு, கார்த்திக், வடிவேலு, புளோரா, விஜயகுமார், ராதாரவி, ஒய். ஜி. மகேந்திரன், இளவரசு, ராஜ் கபூர், சித்ரா லக்ஷ்மணன், மனோபாலா, டி. பி. கஜேந்திரன், மதன் பாப், சிட்டி பாபு, பாலு ஆனந்த், லதா, சபிதா ஆனந்த், ஆர்த்தி, விஜயன், பெசன்ட் ரவி, தளபதி தினேஷ், கிரேன் மனோகர்.
கதைச்சுருக்கம்
நாட்டாமையின் (ராதாரவி) மகளை திருமணம் செய்ய பயந்து, ஊரை விட்டு சென்னைக்கு ஓடும் ஜீவா (பிரபு), தன் நண்பன் வேலுவுடன் (வடிவேலு) இணைகிறான். அந்நிலையில், சில உள்ளூர் அடியாட்களிடமிருந்து ஒரு நபரை (மகாநதி ஷங்கர்) காப்பாற்றுகிறான் ஜீவா. அந்த காப்பாற்றப்பட்ட நபர், ரவுடி சிங்கத்திற்கு (கார்த்திக்) மிகவும் வேண்டப்பட்ட ஆள். பின்னர், சிங்கத்தை அபியும், ஜீவாவை திவ்யாவும் காதல் செய்கிறார்கள். சிங்கத்திற்கு மற்றொரு ரவுடிக்கும் (ராஜ் கபூர்) பணப் பிரச்சனை இருக்கிறது.
அதே சமயம், ஜீவாவை தேடி சென்னைக்கு ஆட்களுடன் வருகிறார் நாட்டாமை. மருத்துவமனையில், ஜீவாவை காணாமல்போன பேரன் என்று தவறாக அடையாளம் காணுகிறார் லட்சுமியின் (லதா) தந்தை (விஜயகுமார்). நாட்டாமையிடம் இருந்து தப்பிக்க, லதாவுடன் ஊட்டிக்குச் செல்கிறான் ஜீவா.
அபி மற்றும் திவ்யாவின் தாத்தா திவ்யா-ஜீவா அபி-சிங்கம் ஆகிய இரு ஜோடிகளுக்கும் திருமணம் செய்ய முடிவு செய்கிறார். ஆனால், அதை தடுத்து நிறுத்த ராஜ் கபூரும், நாட்டாமையும் வந்துவிடுகிறார்கள். அவர்களை சமாளித்து எவ்வாறு திருமணம் நடந்தது என்பதே மீதிக் கதையாகும்.
ஒலிப்பதிவு
டி. இமான் இப்படத்தின் இசை அமைப்பாளர் ஆவார். பா. விஜய், ஸ்நேஹன், பழனிபாரதி ஆகியோர் இப்படத்தின் பாடல் ஆசிரியர்கள் ஆவர்.
வரவேற்பு
கதாபாத்திரங்கள் நீளமான வசனங்களை பேசியதாகவும், இசையும் இயக்கமும் பெரியதாக எடுபடவில்லை என்றும், முன்பாதி ஒரு மலையாள படம் போலவும், பின்பாதி ஒரு தெலுங்கு படம் போலவும் இருப்பதாகவும் விமர்சனம் செய்யப்பட்டது.
வெளி-இணைப்புகள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2006 திரைப்படங்கள் பகுப்பு:பிரபு நடித்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:நகைச்சுவைத் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள்
மேற்கு அரைக்கோளம்
thumb|right|250px|புவியின் மேற்கு அரைக்கோளம், மஞ்சளில் காட்டப்பட்டுள்ளது. thumb|right|250px|மேற்கு அரைக்கோளம் மேற்கு அரைக்கோளம் (Western Hemisphere), என்பது ஐக்கிய இராச்சியத்தின் கிரீன்விச் நகரப்பகுதி வழியாகச் செல்லும் முதன்மை நிலநெடுக் கோட்டின் மேற்கிலும் 180 பாகை நிலநெடுக் கோட்டின் கிழக்கிலும் உள்ள புவியின் நிலப்பகுதியாகும். இது குறிப்பாக அமெரிக்காக்கள் (அல்லது பதிய உலகம்) மற்றும் அவற்றை அடுத்துள்ள நீர்பரப்பினைக் குறிக்கும். இந்த அரைக்கோளத்தில் உள்ள ஆப்பிரிக்கா, ஐரோப்பா, அண்டார்டிகா மற்றும் ஆசியா பகுதிகள் விலக்கப்பட்டுள்ளன.இக்காரணங்களால் சிலநேரங்களில் அமெரிக்க அரைக்கோளம் எனவும் குறிப்பிடப்படும். அரசியல்சார் புவியியலில் சிலநேரங்களில், அமெரிக்காக்கள், ஐரோப்பா, ஆஸ்திரேலியா மற்றும் நியூசிலாந்து உள்ளிட்டமேற்கு அரைக்கோளம் மேற்கு உலகம் எனவும் அறியப்படுகிறது.
நிலநடுக் கோடு புவியினை சரியான பாதியாக பிரிப்பதால் அது கற்பனைக்கோடு என்றபோதிலும் எந்த கருத்துவேற்றுமைக்கும் இடமில்லை.ஆயின் எந்த நிலநெடுக் கோடும் 0° கோடாக அறிவித்திருக்க முடியும் என்றபோதிலும் கிரீன்விச் முதன்மை நிலநெடுக்கோடு (0°) மற்றும் பன்னாட்டு நாள் கோடு (180°)ஓர் வழமையான எல்லைகளாகவே ஏற்றுக்கொள்ளப்பட்டுள்ளன. இந்த வரையறை பூகோளத்தை ஏறத்தாழ கிழக்கு, மேற்கு என்று பிரிப்பதாலேயே இவ்வாறு ஏற்கப்பட்டன.இந்த பிரிவு மேற்கு ஐரோப்பா, ஆப்பிரிக்கா, கிழக்கு உருசியாவின் பகுதிகளை மேற்கு அரைக்கோளத்தில் வைப்பதால் வரைபடம் தயாரிப்பிற்கு மற்றும் அரசியல் சார்ந்த புவியியலுக்கு பயனின்றி போகின்றன. இதனால் நிலநெடுக்கோடுகள் 20°W மற்றும் அதன் எதிர்விட்ட கோடு 160°E பெரும்பாலும் பாவிக்கப்படுகிறது. இந்த பிரிவினையால் ஐரோப்பா மற்றும் ஆப்பிரிக்காவின் அனைத்துப் பகுதிகள் நீக்கப்படுகின்றன. கூடுதலாக வடகிழக்கு கிரீன்லாந்தின் சிறுபகுதி நீக்கப்பட்டும் உருசியாவின் கிழக்கு மற்றும் ஓசினியானா (குறிப்பாக நியூசிலாந்து) பகுதிகள் சேர்க்கப்படுகின்றன.
அண்டார்டிக்காவின் இரு பெரும் வலயங்களும் அவை அமைந்துள்ள அரைக்கோளத்தினைக் கொண்டே அறியப்படுகின்றன. மேற்கு அரைக்கோளத்தில் உள்ளது மேற்கு அண்டார்டிகா என வழங்கப்படுகிறது.
பிற பக்கங்கள்
பகுப்பு:புவியியல்
பேதுவாதாரிக் கல்லூரி
பேதுவாதாரிக் கல்லூரி (Bethuadahari College) இந்தியாவின் மேற்கு வங்காளம் மாநிலத்தில் நதியா மாவட்டத்தில் பேதுவாதாரி நகரில் அமைந்துள்ளது. இக்கல்லூரியில் கலை, மற்றும் வணிகவியலில் இளநிலைப் படிப்பு வழங்கப்படுகிறது. கல்யாணிப் பல்கலைக்கழகத்தின் கீழ் இக்கல்லூரி இணைக்கப்பட்டுள்ளது. மேலும் பல்கலைக்கழக மானியக் குழுவின் ஒப்புதலும் பெற்றுள்ளது.
வரலாறு
இக்கல்லூரி 1986 ஆம் ஆண்டு அக்டோபர் மாதம் 6 ஆம் தியதி ஆரம்பிக்கப்பட்டது. முதலில் கல்கத்தாப் பல்கலைக்கழகத்துடன் இணைக்கப்பட்டிருந்தது. பின்னர் 1999 முதல் கல்யாணிப் பல்கலைக்கழகத்தின் கீழ் இக்கல்லூரி இணைக்கப்பட்டுள்ளது. இக்கல்லூரி தேசிய நெடுஞ்சாலை 34 லிருந்து 2 கிலோமீட்டர்கள் தொலைவில் அமைந்துள்ளது.
மேற்கோள்கள்
பகுப்பு:இந்தியக் கல்லூரிகள் பகுப்பு:மேற்கு வங்காளத்தில் கல்வி
மலேசிய மாநகரங்களின் மக்கள்தொகை
மலேசிய அரசாங்கம் 2021-ஆம் ஆண்டில் 2020 ஆண்டுக்கான மக்கள் தொகை புள்ளிவிவரங்களை வெளியிட்டது. மலேசியாவில் இதுவரை 18 நகரங்கள் அதிகாரப்பூர்வமாக மாநகரங்களாக அறிவிக்கப்பட்டுள்ளன. அவற்றின் புள்ளிவிவரங்கள் இங்கே தரப் படுகின்றன.
மேலும் காண்க
பகுப்பு:மலேசியா பகுப்பு:மக்கள்தொகை
மதுரை மருத்துவக் கல்லூரி
மதுரை மருத்துவக் கல்லூரி மதுரையில் 1954 ல் தமிழக அரசால் அரசு இராசாசி மருத்துவமனையுடன் இணைந்த மருத்துவப்பள்ளியாக ஆரம்பிக்கப்பட்டது. இந்த மருத்துவமனை இருபது மில்லியன் மக்கள்தொகையுள்ள தமிழ்நாட்டின் தென்பகுதியிலுள்ள துவக்க மற்றும் இரண்டாம் நிலை மருத்துவமனைகளிலிருந்து பரிந்துரைக்கப்படும் நோயாளிகளுக்கு மூன்றாம் நிலை சிகிச்சை வழங்கும் நிறுவனமாக விளங்குகிறது. இந்த மருத்துவக்கல்லூரி டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. உலக சுகாதார அமைப்பின் ஏற்பு பெற்றுள்ளது. இக்கல்லூரி ஆகஸ்ட் 2, 1954 இல் அப்போதைய முதல்வர் காமராசர் மற்றும் மைய அரசின் சுகாதாரத்துறை அமைச்சர் ராசகுமாரி அம்ரத் கவுர் அவர்களால் துவங்கப்பட்டது. கே.பி. சாரதி முதல் சிறப்பு அதிகாரியாகவும் மற்றும் சாரா ஜே சவுரி முதல் முதல்வராகவும் இருந்தனர். நிரந்தர அங்கிகாரம் 1954 லும், இந்திய மருத்துவக் கழகத்தின் அங்கிகாரம் 1961 லும் பெற்றது. தற்போதைய கட்டிடம் 1958 இல் கட்டப்பட்டது. இக்கல்லூரி 1979 இல் வெள்ளி விழாவும், 2004 பொன் விழாவும் கண்டது. இது முதலில் சென்னைப் பல்கலைக் கழகத்துடனும், பின் மதுரை காமராசர் பல்கலைக் கழகத்துடனும் இணைக்கப்பட்டிருந்தது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் உருவாக்கப்பட்டதிலிருந்து அதனுடன் இணைக்கப்பட்டுள்ளது.
கற்பிக்கப்படும் பாடங்கள்
மதுரை மருதுவக்கல்லூரியில் பட்டப் படிப்பு தவிர பட்ட மேற்படிப்பு, சிறப்பு மேற்படிப்புகள், பட்டயப்படிப்புகள்
பட்டப் படிப்பு
எம்.பி.பி.எஸ்.,
இந்த மருத்துவக் கல்லூரியுடன் இணைக்கப்பட்டுள்ள மருத்துவமனைகள்
பகுப்பு:தமிழ்நாட்டு மருத்துவக் கல்லூரிகள் பகுப்பு:மதுரை மாவட்ட பல்கலைக்கழகங்களும் கல்லூரிகளும்
பத்மினி பிரகாஷ்
பத்மினி பிரகாஷ் இந்தியாவின் தமிழ்நாட்டைச் சேர்ந்த திருநங்கை, செய்தி தொகுப்பாளர், திரைப்பட நடிகை மற்றும் திருநங்கைகள் உரிமை செயற்பாட்டாளராவர். 2014 ஆம் ஆண்டு சுதந்திரத்தினத்தன்று தமிழ் செய்தி தொலைக்காட்சியான தாமரை தொலைக்காட்சியில் செய்தி தொகுப்பாளராக பணியாற்றி, முதல் இந்திய செய்தி தொகுப்பாளினி திருநங்கை என்ற பெயரைப் பெற்றுள்ளார். இவர் பரத நாட்டிய ஆசிரியாரகவும் உள்ளார்.
ஆரம்ப வாழ்க்கை மற்றும் கல்வி
பத்மினி, தமிழ்நாட்டின் கோயம்புத்தூரில் உள்ள பழமைவாத தமிழ் குடும்பத்தில் பிறந்தவர். இவரது பதிமூன்றாம் வயதிலேயே தன்னுடைய பிறப்பு பாலின அடையாளத்தை நிராகரித்துள்ளார். அதற்காக மொத்த குடும்பத்தின் எதிர்ப்பை சம்பாதித்துள்ளார். தொடர்ந்து தனது பதினாறு வயதில் வீட்டை விட்டு வெளியேறியுள்ளார். அதன்பின்னர் தனது குடும்பத்துடன் எந்தவித தொடர்பும் இல்லாமல் வாழ்ந்து வந்துள்ளார். வீட்டை விட்டு வெளியேறிய பத்மினிக்கு அவரது உறவினரும், பள்ளி நண்பருமான நாகராஜ் பிரகாஷ் ஆதரவளித்துள்ளார். தனது பள்ளிக் கல்வியை முடித்துள்ள பத்மினி, வணிகத்தில் இளங்கலை பட்டப்படிப்புக்கான தொலைதூரக் கல்விக்கு விண்ணப்பித்திருந்தார். ஆனாலும் நிதிப் பின்னடைவுகள் மற்றும் பாலின அடையாளத்திற்கான பாகுபாடு மற்றும் கொடுமைப்படுத்துதல் காரணமாக இரண்டாம் ஆண்டிலேயே அதை கைவிட வேண்டிய கட்டாயத்தால் தொடரவில்லை.
பத்மினி,  2004-ஆம் ஆண்டு பாலின மாற்று அறுவை சிகிச்சை செய்ததோடு, அதே ஆண்டில் அவரது காதலரான, பிரகாஷை திருமணம் செய்து கொண்டுள்ளார். பத்மினி - நாகராஜ் தம்பதிக்கு ஜெயா என்ற ஆண் மகனை தத்தெடுத்துள்ளனர். பொற்கொல்லரான அவரது கணவர், பத்மினியை ஐஏஎஸ் அதிகாரியாக வேண்டும் என்று விரும்பினாலும்  அவர்களின் பொருளாதார பின்னடைவு காரணமாக அந்த கனவை நிறைவேற்ற முடியவில்லை.
வேலைகள்
2014 ஆம் ஆண்டு சுதந்திரத்தினத்தன்று தமிழ் செய்தி தொலைக்காட்சியான தாமரை தொலைக்காட்சியில் செய்தி தொகுப்பாளராக பணியாற்றியுள்ளார். மேலும் இவர் முறைப்படி பயிற்சி பெற்ற பாரம்பரிய நடனக் கலைஞர் என்பதால், பரதநாட்டியம் கற்றுக் கொடுக்கும் ஆசிரியராகவும் இருந்துள்ளார். அத்தோடு திருநங்கைகளுக்கான பல்வேறு அழகுப்போட்டிகளில் பங்கெடுத்து வெற்றியும் பெற்றுள்ளார்,அவர் 2009 இல் மிஸ் திருநங்கை இந்தியா மற்றும் 2007 இல் மிஸ் திருநங்கை தமிழ்நாடு போன்ற விருதுகளையும் பெற்றுள்ளார்.
வெளி இணைப்புகள்
பகுப்பு:திருநங்கை பகுப்பு:வாழும் நபர்கள் பகுப்பு:இந்திய ந.ந.ஈ.தி நபர்கள் பகுப்பு:ந.ந.ஈ.தி நபர்கள் பகுப்பு:ந.ந.ஈ.தி
உயிர் எழுப்பு
உயிர் எழுப்பு என்னும் விளையாட்டு தமிழக நாட்டுப்புறச் சிறுவர் சிறுமியரின் விளையாட்டு 1950-க்குப் பின்னர் விளையாடப்படாமல் மறைந்துவருகிறது. இது ஒரு தந்திர விளையாட்டு
இது ஓடித் தொடும் விளையாட்டு. உட்கார்ந்திருந்தால் தொடக்கூடாது, நின்றால் தொடலாம் என விதி உண்டாக்கிக்கொண்டு இது விளையாடப்படும்.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
ஹொங்கொங் வரலாறு
ஹொங்கொங் வரலாற்று ரீதியாக சீனாவின் தென் கடலோரத்தில் புவியியல் அமைவிடமாக அமைந்துள்ளது. இந்த நிலப்பரப்பில் ஆயிரக் கணக்கான ஆண்டுகளுக்கு முன்பே மக்கள் குடியிருப்புகள் இருந்துள்ளன என தொல்பொருளாய்வுகள் கூறுகின்றன. இருப்பினும் சீனப் பேரரசிடம் இருந்து பிரித்தானியர் ஹொங்கொங்கை கைப்பற்றி அவர்கள் கட்டுப்பாட்டுக்கு வரும் வரை, இப்பகுதிகளில் மக்கள் வசித்தது தொடர்பான எந்த எழுத்தாவணங்களும் இருக்கவில்லை. பிரித்தானியர் ஹொங்கொங்கை கைப்பற்றும் போது அதன் கரையோரப் பகுதிகளில் சில மீனவக் குடில்களும், உப்பு வயல்களும் மட்டுமே இருந்தன.
காசிமேஜர்புரம் முனியாண்டி சாமி கோயில்
காசிமேஜர்புரம் முனியாண்டி சாமி கோயில் தமிழ்நாட்டில் திருநெல்வேலி மாவட்டம், காசிமேஜர்புரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விக்டர் ஞானப்பிரகாசம்
அருட்திரு விக்டர் ஞானப்பிரகாசம் (பிறப்பு 21-11-1940), பாக்கித்தானில் உள்ள பலுச்சிசுத்தானத்தின் குவெட்டாவின் உரோமன் கத்தோலிக்க திருச்சபை அதிகாரத்துவத்தின் முதலாவது பிரதிநிதி ஆவார்.
ஆரம்ப வாழ்க்கை மற்றும் கல்வி
இலங்கைத் தமிழர் குடும்பத்தில் யாழ்ப்பாணத்தில் பிறந்தார். அவர் களுத்துறையில் அமலமரித்தியாகிகள் சபையில் தனது சமயத் துறை புதுப் பயிற்சியாளர் காலத்தை 1959 ஆண்டு நிறைவு செய்தார். பின்னர் கண்டியில் இலங்கை அன்னை குருமடத்தில் தத்துவம் மற்றும் இறையியல் படிப்புகளை பயின்றார் (1960–1966).
மதகுரு
1966 ஆம் ஆண்டு திசம்பர் திங்கள் 21 ஆம் நாள் ஞானப்பிரகாசம் அவர்கள் தமது மதகுருமாருக்கான உருதிமொழியை ஏற்றுக்கொண்டார். அவர் 1973 ஆம் ஆண்டில் இருந்து பாக்கித்தானில் உள்ள பலுச்சிசுத்தானத்தின் குவெட்டாவின் உரோமன் கத்தோலிக்க திருச்சபையின் மதகுருவாகவும், உரிப்பினராகவும் இருந்து வந்தார்.
மேற்கோள்கள்
பகுப்பு:இலங்கைத் தமிழர் பகுப்பு:1940 பிறப்புகள்
அமைதிப்படை (திரைப்படம்)
அமைதிப்படை 1994 இல் வெளிவந்த தமிழ்த் திரைப்படமாகும். சத்யராஜ் நடித்த இப்படத்தை மணிவண்ணன் இயக்கினார்.
மேற்கோள்கள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மணிவண்ணன் இயக்கிய திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:மலேசியா வாசுதேவன் நடித்த தமிழ்த் திரைப்படங்கள் பகுப்பு:சுஜாதா நடித்த திரைப்படங்கள்
அராஃபத் சன்னி
அராஃபத் சன்னி (Arafat Sunny பிறப்பு: செப்டம்பர் 29 1986), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 44, ஏ-தர போட்டிகள் 37 ஆகியவற்றில் கலந்து கொண்டுள்ளார்.
பகுப்பு:1986 பிறப்புகள் பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
மும்பை கிழக்கு புறநகர் பகுதிகள்
மும்பை கிழக்கு புறநகர் பகுதிகள் மும்பை புறநகர் மாவட்டத்தில் முலுண்டு, பாண்டுப், காஞ்சுர்மார்க், காட்கோபர், விக்ரோளி, குர்லா, வித்தியாவிகார், பவய், தியோனர் போன்ற பகுதிகளைக் கொண்டது. மும்பை கிழக்கு புறநகர் பகுதிகள் பெருநகரமும்பை மாநகராட்சியின் L, ME, MW, N, S, T மண்டலங்களில் உள்ளது. இதனருகே தென்கிழக்கில் செம்பூர், கோவண்டி, மான்குர்து, டிராம்பே மற்றும் வடலா பகுதிகள் உள்ளது.
தொடருந்து
மும்பை கிழக்கு புறநகர் மின்சார இரயில்கள், மும்பை மெட்ரோ இப்பகுதியின் போக்குவரத்திற்கு முக்கியமானதாக உள்ளது.
சாலை
கிழக்கு விரைவுச் சாலை இதன் சாலைப் போக்குவரத்தில் முதன்மை இடத்தில் உள்ளது.
மக்கள் தொகை வளர்ச்சி
2011 இந்திய மக்கள் தொகை கணக்கெடுப்பின் படி, 203.3 சதுர கிலோ மீட்டர் (78.5 சதுர மைல்) பரப்பளவு கொண்ட மும்பை கிழக்கு புறநகர் பகுதியின் மொத்த மக்கள் தொகை 41,60,000 ஆகும். இதன் மக்கள் தொகை அடர்த்தி ஒரு சதுர கிலோ மீட்டர் பரப்பில் 20.000 பேர் வீதம் வாழ்கின்றனர்.
அடிக்குறிப்புகள்
பகுப்பு:மும்பை பகுப்பு:தானே மாவட்டம்
அக்காடியப் பேரரசு
அக்காடியப் பேரரசு (Akkadian Empire) (ஆட்சிக் காலம்):கிமு 2334 – 2154) என்பது மெசொப்பொத்தேமியாவின் முதலாவது செமிட்டிக் மொழி பேசும் பேரரசு ஆகும். இது அக்காத் நகரத்தை மையமாகக் கொண்டு அமைந்திருந்தது. இப்பேரரசின் தலைநகரமாக அக்காத் நகரம் விளங்கியது. அக்காத் நகரத்தின் சுற்றுப்புறத்தில் இருந்த பகுதிகளும் விவிலியத்தில் அக்காத் என்றே குறிப்பிடப்பட்டுள்ளது.
இப்பேரரசு அக்காடிய மொழி பேசுவோரையும், சுமேரிய மொழி பேசுவோரையும் ஒரே ஆட்சியின் கீக் கொண்டுவந்தது. இப்பேரரசு மெசொப்பொத்தேமியா, லெவண்ட், அனதோலியா ஆகிய பகுதிகளில் செல்வாக்குச் செலுத்தியதுடன், தெற்கே அரேபியத் தீபகற்பத்தில் உள்ள தில்முன், மாகன் (இன்றைய பகரைன் மற்றும் ஓமன்) ஆகிய இடங்கள் வரை படைகளை அனுப்பியது.
கிமு 3 ஆவது ஆயிரவாண்டில் சுமேரியர்களுக்கும், அக்காடியர்களுக்கும் இடையில் நெருக்கமான பண்பாட்டு உறவு ஏற்பட்டது. இது பரவலான இரு மொழிப் பயன்பாட்டுக்குக் காரணமானது. கிமு 3 ஆம் ஆயிரவண்டுக்கும், 2 ஆம் ஆயிரவாண்டுக்கும் இடையில் அக்காடிய மொழி, சுமேரிய மொழியைப் பேச்சு மொழி என்ற நிலையில் இருந்து நீக்கிவிட்டது (சரியான காலம் சர்ச்சைக்கு உரியதாக உள்ளது).
அக்காடியப் பேரரசு, அதன் நிறுவனர் அக்காத் நகரத்தை நிறுவிய சர்கோனின் படையெடுப்பு வெற்றிகளைத் தொடர்ந்து, கிமு 24 ஆம் நூற்றாண்டுக்கும் 22 ஆம் நூற்றாண்டுக்கும் இடையில் அதன் அரசியல் உச்சத்தை எட்டியது. சர்கோனினதும் அவனது வாரிசுகளினதும் ஆட்சியின் கீழ், ஈலாம், குடியா போன்ற கைப்பற்றப்பட்ட அயல் நாடுகளில் குறுகிய காலம் அக்காடிய மொழி திணிக்கப்பட்டது. அக்காடியப் பேரரசே வரலாற்றின் முதல் பேரரசு எனச் சில வேளைகளில் கூறப்பட்டாலும், இதில் பேரரசு என்னும் சொல்லின் பொருள் துல்லியமாக இல்லை. பேரரசுத் தகுதியைக் கோரக்கூடிய முன்னைய சுமேரிய அரசுகளும் உள்ளன.
அக்காடியப் பேரரசின் வீழ்ச்சிக்குப் பின்னர், மெசொப்பொத்தேமிய மக்கள் காலப் போக்கில் அக்காடிய மொழி பேசும் இரண்டு நாடுகளாகப் பிரிந்தனர். மேல் மெசொப்பொத்தேமியாவில் அசிரியாவும், சில நூற்றாண்டுகளுக்குப் பின்னர் கீழ் மெசொப்பொத்தேமியாவில் பாபிலோனியாவும் உருவாகின.
வரலாறு
விவிலியம் ஆதியாகமம் 10:10 இல அக்காத்தைப் பற்றிக் குறிப்பிடுகின்றது. நிம்ருத் இராச்சியத்தின் தொடக்கம் அக்காத் நிலப்பகுதியில் இருப்பதாகக் கூறப்பட்டுள்ளது. நிம்ரொட்டின் வரலாற்று அடையாளன் தெரியவில்லை எனினும், சிலர் இவரை உருக்கின் நிறுவனர் கில்கமேசுடன் பொருத்துகின்றனர். இன்று அறிஞர்கள் சுமேரிய மொழியிலும், அக்காடிய மொழியிலும் எழுதப்பட்ட அக்காடியக் காலத்துக்கு உரிய 7,000 நூல்களை ஆவணப்படுத்தியுள்ளனர். அக்காடியப் பேரரசுக்குப் பின் வந்த அசிரிய, பபிலோனிய அரசுகளின் காலத்தைச் சேர்ந்த நூல்கள் பலவும் கூட அக்காடியப் பேரரசு பற்றிக் குறிப்பிடுகின்றன.
காலமும் காலப் பகுதிகளும்
அக்காடியக் காலம் பொதுவாக கிமு 2334 - 2154 (பண்டைய அண்மைக் கிழக்கின் நடுக் காலவரிசைக் காலக்கோட்டின்படி) என்றோ கிமு 2270 - 2083 (பண்டைய அண்மைக் கிழக்கின் குறுகிய காலவரிசைக் காலக்கோட்டின்படி) என்றோ கணக்கிடப்படுகின்றது. இக்காலத்துக்கு முந்தியது மெசொப்பொத்தேமியாவின் துவக்க வம்ச காலம் ஆகும். பின்னர் அக்காடியக் காலத்தைத் தொடர்ந்து வந்தது மூன்றாம் ஊர் வம்ச காலம் ஆகும். அக்காடியக் காலத்துக்கு முன்னும் பின்னுமான இரண்டு மாற்றங்களின் காலங்களுமே தெளிவற்றவையாகவே உள்ளன. எடுத்துக்காட்டாக, அக்காத்தின் சர்கோனின் எழுச்சி, மெசொப்பொத்தேமியாவின் தொடக்க வம்சக் காலத்தின் பிற்பகுதியுடன் பொருந்தி அமைந்திருக்கலாம் என்பதுடன், இறுதி அக்காடிய அரசர்கள் குட்டிய அரசர்களுடனும், உருக், லாகாசு ஆகிய நகர நாடுகளின் ஆட்சியாளர்களுடனும் சமகாலத்தில் ஆட்சி புரிந்திருக்கக்கூடும்.
மேற்கோள்கள்
பகுப்பு:முன்னாள் பேரரசுகள் பகுப்பு:மெசொப்பொத்தேமியா பகுப்பு:சுமேரிய நாகரிகம் பகுப்பு:மெசொப்பொத்தேமியாவின் வரலாறு
லுக் ப்ரேசி
லுக் ப்ரேசி (Luke Bracey) (பிறப்பு: ஏப்ரல் 26, 1989) ஒரு ஆஸ்திரேலியா நாட்டு திரைப்பட நடிகர் ஆவார். இவர் அமெரிக்க திரைப்படங்களில் நடித்து வருகின்றார். இவர் மான்டே கார்லோ, ஜி.ஐ. ஜோ: ரிட்டாலியேசன், தி நவம்பர் மேன் போன்ற சில திரைப்படங்களில் நடித்துள்ளார்.
வெளி இணைப்புகள்
பகுப்பு:1989 பிறப்புகள் பகுப்பு:அமெரிக்கத் திரைப்பட நடிகர்கள் பகுப்பு:வாழும் நபர்கள் பகுப்பு:அமெரிக்க தொலைக்காட்சி நடிகர்கள் பகுப்பு:தொலைக்காட்சி நடிகர்கள்
வயிற்று வலி
வயிற்று வலி  (Abdominal pain அல்லது stomach ache) தற்காலிக நோய்கள் அல்லது கடுமையான நோய்களுடைய அறிகுறியாக இருக்கலாம். பல நோய்கள் இந்த அறிகுறியைக் கொண்டிருப்பதால் எந்தக் காரணத்தால் வயிற்றுவலி உண்டானது என்பதைக் கண்டுபிடிப்பது மிகவும் சிக்கலானதாகும். இது மிகவும் பொதுவான நோயாகும். பெரும்பாலான நேரங்களில் இது அபாயமில்லாததும் தானே சரியாகிவிடக் கூடியதுமானது. இருப்பினும் சில கடுமையான நோய்களுக்கு இது அறிகுறியாக அமையும்போது உடனடி மருத்துவம் தேவைப்படும்.
மேலும் அறிய
பகுப்பு:வலிகள் பகுப்பு:வயிற்றுவலி நோய்கள்
இன்னிலை
இன்னிலை என்னும் பெயரில் பழம்பாடல்கள் சிலவற்றின் தொகுப்பாக ஒரு நூல் தோற்றுவிக்கப்பட்டுள்ளது.
வ. உ. சிதம்பரம் பிள்ளையைக் கொண்டு இதற்கு விரிவுரை எழுதி, அவரைக் கொண்டே பதிப்பிக்கவும் செய்தார்.
பதினெண் கீழ்க்கணக்கு நூல்களை த் தொகுத்துக்காட்டும் பாடலில் ‘இன்னிலைய காஞ்சி’ என்னும் தொடர் வருகிறது.
கைந்நிலை என்னும் நூல் காணப்படாத காலத்தில் 18 என்னும் எண்ணிக்கையைச் சமன்செய்ய இந்த நூல் தோற்றுவிக்கப்பட்டுள்ளது. யாப்பருங்கல விருத்தி மேற்கோள் பாடல் ஒன்று இதில் இடம்பெற்றுள்ளது இந்தப் பாடலின் காலம் 11-ஆம் நூற்றாண்டுக்கு முந்தையது.
பாரதம் பாடிய பெருந்தேவனார் இந்த நூலுக்குக் கடவுள் வாழ்த்துப் பாடினார் எனவும் கூறுகின்றார்.
இப்படிக் காட்டுவதன் வாயிலாக இந்த நூலைத் திருக்குறளுக்கும் முந்தியது எனவும் காட்ட முனைந்துள்ளார்.
இவை அனைத்தும் போலியானவை என இப்பொழுது அறிஞர்கள் உணர்ந்துகொண்டுள்ளனர்.
இப்பொழுது இந்த நூலை விடுத்து, ‘கைந்நிலை’ நூலைச் சேர்த்து, 18 நூல்களைக் காண்கிறோம்.
மேற்கோள்கள்
பகுப்பு:பதினெண்கீழ்க்கணக்கு நூல்கள்
எலியும் பூனையும்
thumb எலியும் பூனையும் விளையாட்டு தொடக்கப் பள்ளிகளில் சிறுவர் சிறுமியர்களுக்கு உற்சாகம் தரும் ஒன்று.
விவரம்
ஆடுபவரில் ஒருவர் எலி, மற்றொருவர் பூனை. பலர் கை கோத்துக்கொண்டு நிற்கும் வட்டத்துக்குள் நுழைந்து பூனை எலியைப் பிடிக்கவேண்டும். பூனையும், வட்டத்தாரும் பாட்டுப் பாடி விளையாடுவர். சுண்டெலியைப் பார்த்தீர்களா, ஆமாம், எங்கே, வீட்டுக்குள்ளே, வரலாமா, வரக்கூடாது. வரலாம் என்றால்தான் உள்ளே நுழையலாம். அப்போதும் நுழைய விடாமல் தடுப்பர். வன்மையாகவோ, தந்திரமாகவோ நுழைந்தே பிடிக்க வேண்டும்.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
சமச்சீர் திறவுகோல் வழிமுறை
thumb|ஒரே வகையான திறவுகோல்கள் பயன்படுத்தப்படும் சமச்சீர் திறவுகோல் வழிமுறை (Symmetric-key algorithms) என்பது மறையீட்டியலில் பயன்படுத்தப்படும் ஒரு படிமுறைத் தீர்வு ஆகும். அதாவது இங்கு ஒரே வகையான மறையீட்டியல் திறவுகோல்கள் சாதாரண எழுத்துக்களை மறையாக்கம் செய்யவும் மறையாக்கப்பட்ட எழுத்துக்களை மீண்டும் சாதாரண எழுத்துக்களாக மாற்றவும் பயன்படும்.மறையீட்டியல் திறவுகோல்கள் ஒரே வகையாக இருக்கலாம் அல்லது திறவுகோல்களுக்கு இடையே மிகச் சிறிய வேறுபாடு காணப்படலாம். நடைமுறையில் இந்த மறையாக்கல் திறவுகோல்களைப் பயன்படுத்தி இரண்டு அல்லது இரண்டிற்கு மேற்பட்ட தனிநபர்கள் தங்களுக்கு இடையிலான தகவல் பரிமாற்றங்களை இரகசியமாக பராமரிக்க முடியும். சமச்சீர் திறவுகோல் வழிமுறையில் தகவல்களைப் பரிமாறிக்கொள்ளும் இரண்டு தரப்பும் கட்டாயம் ஒரே வகையான திறவுகோல்களைப் பயன்படுத்தியே ஆகவேண்டும், இது பொது திறவுகோல் மறையாக்கலுடன் ஒப்பிடும் போது சமச்சீர் திறவுகோல் வழிமுறையின் முக்கிய குறைபாடு ஆகும்.
சமச்சீர் திறவுகோல் வழிமுறையின் வகைகள்
thumb|தொடர் மறையீட்டுக்குறி (Stream cipher) சமச்சீர் திறவுகோல் மறையாக்கலை தொடர் மறைக்குறியீடு மற்றும் தொகுதி மறைக்குறியீடு என் இருவகைப் படுத்தலாம்.
செயற்படுத்தல்
பிரபலமான சமச்சீர் திறவுகோல் வழிமுறைகளுக்கு உதாரணங்கள் :- wofish, Serpent, AES (Rijndael), Blowfish, CAST5, Kuznyechik, RC4, 3DES, Skipjack, Safer+/++ (Bluetooth), and IDEA.
சமச்சீர் மறைகுறியீடுகளின் அடிப்படையில் மறையீட்டியலின் மூலங்கள்
சமச்சீர் மறைக்குறியீடுகள் மறையாக்கலுக்கு மேலதிகமாக மறையீட்டியலின் மூலங்களை அடைவதற்கு பயன்படுத்தபடுகிறது.
ஒரு செய்தியை மறையீடியலுக்கு உட்படுத்தும் போது செய்தி மாற்றமடையாது என்பதற்கு உத்தரவாதம் கிடையாது.ஆகவே மறைஈடியலின் போது செய்திக்குரிய அங்கீகார குறியீடு மறைக்குறியீட்டு செய்தியுடன் சேர்க்கப்படுவதன் மூலம் பெறுனரால் மறையீட்டியலின் பொது மேற்கொள்ளப்பட்ட மாற்றங்களை அறிந்துகொள்ள முடியும்.செய்தி அங்கீகாரக் குறியீடுகளை சமச்சீர் மறைக்குறியீடுகளில் இருந்து தருவித்துக்கொள்ள முடியும்.
இருந்த போதும் சமச்சீர் மறைக்குறியீட்டினை மறுப்பின்மை நோக்கங்களுக்காக பயன்படுத்தமுடியாது ISO/IEC 13888-2 standard. இனைப் பார்க்க.
தொகுதி மறைகுறியீட்டின் இன்னொரு பிரயோகம்  hash functions ஐக்  கட்டமைத்தல் ஆகும். இதைப் போன்ற வேறுபல முறைளை  விரிவாக அறிய இதனை way compression function சொடுக்குக.
சமச்சீர் மறைகுறியீட்டின் உருவாக்கம்
பல நவீன தொகுதி மறைகுறியீடுகளின் உருவாக்க மூலங்கள் Horst Feistel. ஆல் முன்மொழியப்பட்டுள்ளது. Feistel இன் உருவாக்கங்கள் நேர்மற்றத்தக்க செயல்பாடுகளுக்கே பொருந்தும்.மற்றைய செயல்பாடுகளுக்கு பொருந்தாது.
சமச்சீர் மறைக்குறியீடுகளின் பாதுகாப்பு
thumb|Linear cryptanalysis சமச்சீர் மறைக்குறியீடுகள் கடந்த காலங்களில் இவற்றால்   known-plaintext attacks, chosen-plaintext attacks, differential cryptanalysis and linear cryptanalysis பாதிக்கப்பட்டிருக்கின்றன. செயல்பாடுகளை உருவாகும் போது மேலதிக அக்கரி எடுப்பதன் மூலம் வெற்றிகரமான தாக்குதல்களைக் குறைத்துக்கொள்ள முடியும்.
திறவுகோல் தருவிப்பு
சமச்சீரற்ற மறைக்குறியீட்டின் திறவுகோல் பரிமாற்றத்தின் போதும் ,சமச்சீர் மறைக்குறியீட்டின் திறவுகோல் தருவிப்பின் போதும்  pseudorandom key generators  எப்பொழுதும் பயன்படுத்தப்படும். இருந்தபோதும் இந்த தருவிப்பு முறைகளில் உள்ள எழுந்தமானமான குறைபாடுகள் கடந்தகாலங்களில் மறையீட்டியலின் பாதுகாப்பைக் கேள்விக்குட்படுத்தின.
தலைகீழ் மறைக்குறியீடு
மறையீட்டியலில் ஒருவர் சாதாரண செய்தியை உட்புகுத்தி மறையாக்கப்பட்ட செய்தியையும், மறையாக்கப்பட்ட செய்தியை உட்புகுத்தி சாதாரண செய்தியையும் ஒரே இடத்தில் பெறுவதனை தலைகீழ் மறைக்குறியீடு என அழைக்கப்படும்.தலைகீழ் மறைகுறியீடுகளுக்கான உதாரணங்கள் சில:-
மேற்கோள்கள்
பகுப்பு:மறையீட்டியல்
அகத்தியம்
அகத்தியம் என்பது பண்டைய தமிழி மொழி மற்றும் தற்கால தமிழ் மொழியை உடைய மக்களினத்தைக் குறிக்கும் மிகவும் தொன்மையான தமிழி மற்றும் தமிழ் மொழிக்கான இலக்கண நூல் எனத் தெளிவுபட கருதப்படுகின்றது. அகத்தியர் என்ற புலவர் இயற்றிய நூலாதலால், இது அகத்தியம் என்றும் வழங்கப்படுகின்றது. அகத்தியத்தில் முதல், இடை, கடை என வரையறுக்கப்படும் முச்சங்க காலங்களிலும் இதுவே, தமிழ் இலக்கணத்துக்கான, முதல் நூலாகத் திகழ்ந்தது என்று தமிழ் ஆய்வாளர்கள் அய்யம் இன்றி உரைக்கின்றனர். இது, பிற்கால தமிழ் மொழி இலக்கண நூல்களைப்போல், இயற்றமிழுக்கு மட்டுமன்றி, இசை, நாடகம் ஆகிய முத்தமிழுக்கும் இலக்கணம் வகுத்ததாகவும் நம்பப்படுகின்றது. தற்காலத்தில், அகத்தியம் படைப்புகளில் சில பகுதிகள் மட்டுமே பல்வேறு தமிழி என்ற தமிழ் பண்டைய நூல்களில் இருந்து கிடைத்துள்ளன. இப்பொழுது நமக்குக் கிடைக்கும் மிகப் பழமையான தமிழி இலக்கண நூலான தொல்காப்பியத்துக்கு மூலநூலும் இதுவே என்று தமிழ் ஆய்வாளர்கள் ஐயம் திரிபுற உரைக்கின்றனர் .
அகத்தியன் செய்த அகத்திய நூற்பா
அகத்தியம் 12000 நூற்பாக்களைக் கொண்டிருந்தது. எழுத்து, சொல், பொருள், யாப்பு, அரசியல், அமைச்சியல், பார்ப்பனவியல், சோதிடவியல் முதலான இயல்களை அகத்தியம் கொண்டிருந்தது. சான்று:முனைவர் பாக்யமேரி, வகைமை நோக்கில் தமிழ் இலக்கிய வரலாறு,NCBH வெளியீடு,சென்னை-98,முதற்பதிப்பு-சூலை-2008.
இந்த நூற்பாக்கள் என்பனவற்றில் ஒன்றைப் பெற்று முடிகின்றன.
மொழிமுதல்
பெயரினும் வினையினும் மொழிமுதல் அடங்கும்.
உரை இயல்பு
வயிர ஊசியும் மயன்வினை இரும்பும் செயிரறு பொலிவினைச் செம்மைச்செய் ஆணியும் தமக்கமை கருவியும் தாமமை பவைபோல் உரைத்திறம் உணர்த்தலும் உரையது தொழிலே.
ஒருமொழி
பலவின் இயைந்தவும் ஒன்றெனப் படுமே அடிசில் பொத்தகம் சேனை அமைந்த கதவம் மாலை கம்பலம் அனைய சமைத்த உணவிலும், எழுதிய ஓலைகளைப் பொத்தல் போட்டுக் கட்டிய சுவடியிலும், பலர் சேர்ந்திருக்கும் படையிலும், தாழ்ப்பாள் முதலானவற்றுடன் கூடிய கதவிலும், மலர்களால் தொடுக்கப்பட்ட மாலையிலும், மயிர்நூலால் நெய்யப்பட்ட கம்பலத்திலும் பல பொருள்கள் இயைந்திருந்தாலும், அவை ஒன்று எனவே கொள்ளப்படும்.
தமிழ்நிலம், தமிழ்திரி நிலம்
கன்னித் தென்கரைக் கட்பழந் தீவம் சிங்களம் கொல்லம் கூவிளம் என்னும் எல்லையில் புறத்தீவும் ஈழம் பல்லவம் கன்னடம் வடுகு கலிங்கம் தெலிங்கம் கொங்கணம் துளுவம் குடகம் குன்றம் என்பன குடபால் இருபுறச் சையத்து உடனுறைபு பழகும் தமிழ்த்திரி நிலங்களும் முடியுடை மூவரும் இடுநில ஆட்சி அரசுமேம் பட்ட குறுநிலக் குடிகள் பதின்மரும் உடனிருப்பு இருவரும் படைத்த பன்னிரு திசையில் சொல்நயம் உடையவும் இந்த நூற்பா திரிசொல் வழங்கும் 15 நாடுகளையும், செந்தமிழ் வழங்கும் 15 நாடுகளையும் பட்டியலிடுகிறது.
வேற்றுமை 7 என்பது 8 ஆனது
ஏழியன் முறைய எதிர்முக வேற்றுமை வேறுஎன விளம்பான் பெயரது விகாரமென்று ஓதிய புலவனும் உளன்ஒரு வகையான் இந்திரன் எட்டாம் வேற்றுமை என்றனன்
முதல் வேற்றுமை
வினைநிலை உரைத்தலும் வினாவிற்கு ஏற்றலும் பெயர்கொள வருதலும் பெயர்ப்பய னிலையே
மூன்றாம் வேற்றுமை
ஆலும் ஆனும் ஓடும் ஒடுவும் சாலும் மூன்றாம் வேற்றுமைத் தனுவே
ஆறாம் வேற்றுமை
ஆறன் உருபே அது ஆது அவ்வும் வேறொன்று உரியதைத் தனக்குரிய தையென இருபாற் கிழமையின் மருவுற வருமே ஐம்பால் உரிமையும் அதன்தற் கிழமை
முற்றின்பொழி
மற்றுச்சொல் நோக்கா மரபின அனைத்தும் முற்றி நிற்பன முற்றின் மொழியே
மாரைக்கிளவி
காலமொடு கருத வரினும் மாரை மேலைக் கிளவியொடு வேறுபாடு இன்றே
முற்றுச்சொல்
முற்றுச் சொற்றாம் வினையொடு முடியினும் முற்றுச்சொல் என்னும் முறைமையில் திரியா
பெயரெச்சம்
காலமும் வினையும் தோன்றிப் பால் தோன்றாது பெயர்கொள் ளும்மது பெயரெச் சம்மே
வினையெச்சம்
காலமும் வினையும் தோன்றிப் பால் தோன்றாது வினைகொள் ளும்மது வினையெச் சம்மே
முற்றுமொழி
எனைத்துமுற்று அடுக்கினும் அனைத்தும்ஒரு பொருள்மேல் நினைத்துக்கொள நிகழும் நிகழ்த்திய முற்றே வினையெஞ்சு கிளவியும் பெயரெஞ்சு கிளவியும் பலபல அடுக்கினும் முற்றுமொழிப் படியே
பால் மயக்கம்
கண்டுபால் மயங்கும் ஐயக் கிளவி நின்றோர் வருவோர் என்றுசொல் நிகழக் காணா ஐயமும் பல்லோர் படர்க்கை
முதுமறை நெறி
உலக வழக்கமும் ஒருமுக் காலமும் நிலைபெற உணர்தரு முதுமறை நெறியான்
அடுக்குத்தொடர்
அசைநிலை இரண்டினும் பொருண்மொழி மூன்றினும் இசைநிறை நான்கினும் ஒருமொழி தொடரும்
அகத்தியரின் மாணவர்கள்
பகுப்பு:தமிழ் இலக்கண நூல்கள் பகுப்பு:மறைந்த தமிழ் நூல்கள்
ஜடா பிங்கெட் சிமித்
ஜடா கோரன் பிங்கெட் சிமித் (Jada Koren Pinkett Smith) (பிறப்பு: செப்டம்பர் 18, 1971) என்பவர் அமெரிக்க நாட்டு நடிகை, பேச்சு நிகழ்ச்சி தொகுப்பாளர், பாடகி மற்றும் தொழிலதிபர் ஆவார். இவர் பேஸ்புக் வாட்ச் என்ற ஓடிடி தளத்தில் 'டால்க் ஷோ ரெட் டேபிள்' என்ற நிகழ்ச்சியில் இணை தொகுப்பாளராக உள்ளார், இதற்காக இவர் பகல்நேர எம்மி விருதைப் பெற்றுள்ளார் என்பது குறிப்பிடத்தக்கது. அத்துடன் 2021 இல் டைம் என்ற இதழ் இவரை உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது.
இவர் 1991 ஆம் ஆண்டு ஒளிபரப்பான 'எ டிபெரண்ட் வேர்ல்ட்' என்ற தொடரில் நடித்ததன் மூலம் பலரது கவனத்தை பெற்றார். அதை தொடர்ந்து மெனசு II சொசைட்டி (1993), தி நட்டி புரொப்பசர் (1996), செட் இட் ஆப் (1996) மற்றும் இசுக்ரீம் 2 (1997) போன்ற பல படங்களில் நடித்துள்ளார்.
வெளி இணைப்புக்கள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:ஆப்பிரிக்க அமெரிக்க நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்க குரல் நடிகைகள் பகுப்பு:பெண் தொழிலதிபர்கள் பகுப்பு:அமெரிக்க பெண் பாடகர்கள்
கீழ்வளையமாதேவி ஊராட்சி
கீழ்வளையமாதேவி ஊராட்சி (Keelvalayamadevi Gram Panchayat), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1429 ஆகும். இவர்களில் பெண்கள் 692 பேரும் ஆண்கள் 737 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெபுலா விருது
"நெபுலா விருதுகள்" (Nebula Award), ஆண்டுதோறும் ஐக்கிய அமெரிக்காவில் பதிப்பிக்கப்பெறும் அறிவியல் புனைவு மற்றும் கனவுருப் புனைவுப் படைப்புகளில் மிகச்சிறந்த படைப்புகளுக்கு வழங்கப்படும் விருதாகும். இவ்விருதுகள், இலாபநோக்கற்ற தொழில்சார் அறிவியல் புனைவு மற்றும் கனவுருப்புனைவு எழுத்தாளர்களின் சங்கமான "அமெரிக்க அறிவியல் புனைவு மற்றும் கனவுருப்புனைவு எழுத்தாளர் சங்கத்தால்" அமைக்கப்பட்டு வழங்கப்படுகின்றன. 1966-ஆம் ஆண்டில் முதன்முதலில் இவ்விருதுகளுக்கென பிரத்யேகமாக அமைக்கப்பெற்ற விழாவில், படைப்பின் நீளத்தைப் பொறுத்து நான்கு பிரிவுகளில் விருதுகள் வழங்கப்பெற்றன.1974-78 மற்றும் 2000-09 காலப்பகுதிகளில் திரை மற்றும் தொலைக்காட்சி  தொடர்களின்  எழுத்தவடிவங்களுக்கும்  ஐந்தாவது பிரிவாக விருதுகள் வழங்கப்பெற்றன. நெபுலா விருதுகள் வழங்குவதற்கான விதிமுறைகள் பலமுறை மாற்றப்பட்டிருக்கின்றன; 2010-ஆம்  ஆண்டில்  மிக  அண்மையான  விதிமுறைகள்  புனரமைப்பு நிகழ்ந்தது.
"அமெரிக்க அறிவியல் புனைவுப் படைப்புகளுக்கு வழங்கப்பெறும் மிக முக்கியமான விருதாக" நெபுலா விருதுகள் கருதப்படுகின்றன. விருதுபெறும் படைப்புகளின்  பதிப்புகளில், நெபுலா விருது பெற்றமை முக்கியமாகக் குறிப்பிடப்படுகிறது. ஒவ்வோராண்டும், அதற்கு முந்தைய ஆண்டில் வெளியிடப்பட்ட படைப்புகளுக்கு விருதுகள் வழங்கப்படுகின்றன.
உசாத்துணைகள்
பகுப்பு:அறிபுனை பகுப்பு:பரிசுகளும் விருதுகளும்
மூலக்கூறு பரவல்
thumb|250x250px|நுண்ணிய மற்றும் மாக்ரோஸ்கோபிக் பார்வை பார்வையில் இருந்து பரவுத ல்     ல்தொடக்கத்தில், ஒரு தடையின் இடது புறத்தில் கறுப்பு மூலக்கூறுகள் உள்ளன (ஊதா வளைவு) மற்றும் வலதுபுறத்தில் எதுவுமில்லை. தடுப்பு நீக்கப்பட்டது, மற்றும் முழு கன்டெய்னர் நிரப்ப கரைசல் வேறுபடுகிறது. மேலே: ஒரே மூலக்கூறு சீரற்ற முறையில் நகரும். நடுநிலையானது: மேலும் மூலக்கூறுகளுடன், கரைசலை மேலும் சீரான முறையில் நிரப்புகிறது ஒரு தெளிவான போக்கு உள்ளது. கீழே: களிமண் மூலக்கூறுகள் ஏராளமான அளவில், அனைத்து சீரற்ற தன்மையும் போய்விட்டன: கரைசல் மிகுந்த செறிவுப் பகுதிகளிலிருந்து குறைந்த-செறிவுப் பகுதிகளிலிருந்து சுக்குநூறாகவும் முறையாகவும் நகர்வதைக் காணலாம். மூலக்கூறு பரவல், பெரும்பாலும் வெறுமனே பரவல் என அழைக்கப்படுகின்றது. முழு பூஜ்ஜியத்திற்கும் மேலான வெப்பநிலையில் உள்ள அனைத்து (திரவ அல்லது வாயு) துகள்களும் வெப்ப இயக்கத்தில் உள்ளது. இந்த இயக்கத்தின் விகிதமானது திரவத்தின் வெப்பநிலை, திரவத்தின் பாகுத்தன்மை மற்றும் துகள்களின் அளவு (நிறை) ஆகியவற்றை பொருத்த செயல்பாடு ஆகும். பரவலானது அதிக செறிவுள்ள ஒரு பகுதியில் இருந்து மூலக்கூறுகள் குறைந்த செறிவுள்ள ஒரு பகுதிக்கு இடப்பெயா்ச்சி பெறுதலாகும், இது  சுய-பரவல் செயல்முறையின் மூலம் நிர்வகிக்கப்படுகிறது, இது மூலக்கூறுகளின் சீரற்ற இயக்கத்திலிருந்து உருவாகிறது. பரவலின் விளைவாக மூலக்கூறுகளின் பரவல் சீரானதாக இருப்பதால் படிப்படியாக கலக்கப்படுகிறது. மூலக்கூறுகள்  இயக்கத்தில் இருந்து, ஒரு சமநிலை நிறுவப்பட்டது என்பதால், மூலக்கூறு பரவலின் இறுதி முடிவு "டைனமிக் சமநிலை" என அழைக்கப்படுகிறது. சீரான வெப்பநிலையுடன் ஒரு கட்டத்தில், துகள்களில் செயல்படும் வெளிப்புற நிகர படைகள் இல்லாததால், பரவலான செயல்முறை இறுதியில் முழுமையான கலவையை விளைவிக்கும்.
மூலக்கூறு பரவல் என்பது பிக்கி விதிகளின் பரவலைப் பயன்படுத்தி கணித ரீதியாக விவரிக்கப்படுகிறது.
பயன்பாடுகள்
சில எடுத்துக்காட்டுகள்,இயற்பியல், வேதியியல், மற்றும் உயிரியல் ஆகிய துறைகளில்  மூலக்கூறு பரவலின் பயன்பாடுகள்:
முக்கியத்துவம்
thumb|280x280px|பரவல் மூலம் இரண்டு பொருட்களின் கலவை பற்றிய திட்டவட்டமான பிரதிநிதித்துவம் பரவல் என்பது போக்குவரத்து நிகழ்வுகளின் ஒரு பகுதியாகும்.பொிய போக்குவரத்து வழிமுறைகள், மூலக்கூறு பரவல் ஒரு மெதுவான ஒன்று என்று அறியப்படுகிறது
உயிரியல்
உயிரணு உயிரியலில், உயிரணுக்கள் உள்ள அமினோ அமிலங்கள் போன்ற அவசியமான பொருட்களுக்கு பரவல் ஒரு முக்கிய வடிவமாகும். மெல்லிய அரைகடத்தி சவ்வு  மூலம் நீர் போன்ற கரைப்பான்களின் பரவல், சவ்வூடு பரவலாக வகைப்படுத்தப்படுகிறது.
வளர்சிதை மாற்றம் மற்றும் சுவாசம் ஆகியவை பரவலாக அல்லது செயல்மிகு முறையில்செயல்படுவதோடு மட்டுமல்லாமல் பரவலாகப் பிணைந்துள்ளது. எடுத்துக்காட்டுக்கு, மனித நுரையீரலின் அலௌலிலியில், அலையோலார்-நுண்குழல் மென்படலத்தில் பகுதி அழுத்தங்கள் உள்ள வேறுபாடுகள் காரணமாக, ஆக்சிஜன் இரத்தத்தில் பரவுகிறது மற்றும் கார்பன் டை ஆக்சைடு பரவுகிறது. நுரையீரலில் இந்த வாயு பரிமாற்ற செயல்பாட்டை எளிதாக்க ஒரு பெரிய பரப்பளவு உள்ளது.
மேற்கோள்கள்
பகுப்பு:வெப்ப இயக்கவியல்
முகம்
அமைப்பு
மனித தலையின் முன்புறம் முகம் என்று அழைக்கப்படுகிறது. பல தனித்துவமான பகுதிகள் முகத்தில் உள்ளடங்கியுள்ளன. இதன் முக்கிய அம்சங்கள்:
முகம் மனித உடலின் மிகவும் உணர்திறன் வாய்ந்த ஒரு பகுதியாகும். தொடுதல், வெப்பநிலை, வாசனை, சுவை, செவிப்புலன், இயக்கம், பசி அல்லது காட்சி தூண்டுதல்கள் போன்ற பல மனித உணர்வுகளால் மூளை தூண்டப்படும்போது முகத்தின் வெளிப்பாடு மாறக்கூடும்.
வடிவ மாறுபாடு
முகம் ஒரு நபரை சிறப்பாக வேறுபடுத்தும் அம்சமாகும். பியூசிபார்ம் எனப்படும் நீண்டு ஒவ்வொரு முனையிலும் குறுகிய மனித மூளையின் சிறப்புப் பகுதிகள் முக அங்கீகாரத்தை செயல்படுத்துகின்றன. இவை சேதமடையும் போது, நெருங்கிய குடும்ப உறுப்பினர்களின் முகங்களைக் கூட அடையாளம் காண இயலாது. கண்கள், அல்லது அவற்றின் பாகங்கள் போன்ற குறிப்பிட்ட உறுப்புகளின் வடிவமானது, தனிநபர்களை தனித்துவமாக அடையாளம் காணப் பயன்படும் உயிரளவையியல் முறைகளில் பயன்படுத்தப்படுகிறது.
முகத்தின் வடிவம் மண்டை ஓட்டின் எலும்பு-கட்டமைப்பால் பாதிக்கப்படுகிறது. ஒவ்வொரு முகமும் உள்ளுறுப்பு மண்டலத்தின் முக எலும்புக்கூடு மற்றும் முகுளக்கபால எலும்புகளில் இருக்கும் உடற்கூறியல் மாறுபாட்டின் மூலம் தனித்தன்மை வாய்ந்ததாக உள்ளது. முக்கியமாக மேல்தாடை எலும்புகள், கீழ்தாடை எலும்புகள், மூக்கு எலும்பு மற்றும் கன்னத்தின் வளைவெலும்பு போன்ற எலும்புகள் முகத்தை வடிவமைப்பதில் ஈடுபட்டுள்ள எலும்புகளாகும். கொழுப்பு, முடி மற்றும் தோல் போன்ற பல்வேறு மென்மையான திசுக்களும் இச்செயல்பாட்டில் முக்கியமானவையாகும். இவற்றின் நிறம் மாறுபடலாம்.
இருவரின் முகங்கள் பெரும்பாலும் ஒரே தோற்றம் கொண்டிருப்பதில்லை. ஆதலால்தான் அடையாள அட்டைகளில் முகத்தின் புகைப்படங்களே பயன்படுத்தப்படுகின்றன. 'முகு' என்ற சொல் 'விருப்பம்' என்ற பொருளைத் தருவது ஆகும். ஒருவர் மனதில் தோன்றுகின்ற விருப்பமோ வெறுப்போ உடனே அது முகத்தில் வெளிப்படுகிறது. அதனால், உள்ளத்தின் நிலையைக் காட்டும் உறுப்பு என்றும் முகம் குறிக்கப்படுகிறது. எனவே, முக வேறுபாடு முக்கியமான உணர்ச்சி வெளிப்பாடு ஆகும்.
காலப்போக்கில் முகம் மாறுபடுகிறது. பிறந்த குழந்தைகள், குழந்தைகளின் முகங்கள் மாறுவது பொதுவான அம்சமாகும். வாய் சார்ந்த கொழுப்பு திண்டுகள் காலப்போக்கில் மறைந்து விடுவதை இதற்கு உதாரணமாகக் கொள்ளலாம். பாலூட்டும் போது குழந்தைகளின் கன்னங்களை நிலைநிறுத்துவது இதன் பங்காகும். வாய் சார்ந்த கொழுப்பு திண்டுகள் பெரும்பாலும் அளவில் குறைந்துவிடும். அதே வேளையில், எலும்புகளின் முக்கியத்துவம் வயதுக்கு ஏற்ப வளரும் மற்றும் வளரும்போது மேலும் அதிகரிக்கும்.
முகத்தின் வடிவம் - முகச் சமச்சீர் போன்ற அம்சங்கள் அழகை நிர்ணயம் செய்வதில் முக்கியப் பங்கு வகிக்கின்றன. ஒரே மாதிரியான இரட்டையர்களின் முகங்கள் காட்டும் அதிக ஒற்றுமை,  ஒரு நபரின் முகத்தில் தோன்றும் மாறுபாடுகளுக்கு மரபணுக்கள் ஒரு முக்கிய காரணியாக இருக்கின்றன என்பதைக் கூறுகிறது. பெரும்பாலான முக மாறுபாடுகள் மரபணு ரீதியாக தீர்மானிக்கப்படுகிறது என்ற முடிவுக்கு செல்லவும் இது உதவுகிறது.
முகத்தின் வடிவம் மற்றும் முக அம்சங்களை நிர்ணயிக்கும் மரபணுக்கள் மற்றும் மரபணு பகுதிகளை ஆய்வுகள் அடையாளம் கண்டுள்ளன. 2021 ஆம் ஆண்டு நடைபெற்ற ஓர் ஆய்வில், குளிர்ந்த காலநிலையை கொழுப்பு விநியோகம் மூலம் ஈடுகட்டிக் கொள்ள உதடு தடிமனுடன் தொடர்புடைய மரபணுவின் பதிப்பு தேர்ந்தெடுக்கப்பட்டிருக்கலாம் என்று அந்த ஆய்வு கூறுகிறது. பண்டைய நடு கற்கால மனிதர்களிலிருந்து நவீன மனிதர்களான பூர்வீக அமெரிக்கர்களின் முக மாறுபாடு இந்த ஆய்வுக்கு ஆதாரமாக இருந்தது. உயிரியல் தரவுத்தளங்கள் முகத்தின் தோற்ற வகைமைகள் மற்றும் மரபணுக்களுக்கு இடையே உள்ள தொடர்புகளை ஒருங்கிணைக்கவும் கண்டறியவும் பயன்படுத்தப்படுகின்றன.
உணர்ச்சி வெளிப்பாடு
முகத்தின் தசைகள் உணர்ச்சிகளின் வெளிப்பாட்டில் முக்கிய பங்கு வகிக்கின்றன. வெவ்வேறு நபர்களிடையே இவை வேறுபடுகின்றன. வெளிப்பாடு மற்றும் முக அம்சங்களில் கூடுதல் பன்முகத்தன்மையையும் உருவாக்குகின்றன.
ஒரு புன்னகை உண்மையானதா அல்லது போலியானதா என்பதை தீர்மானிப்பதில் மக்கள் ஒப்பீட்டளவில் சிறந்தவர்களாகத் திகழ்கின்றனர். உண்மையான மற்றும் போலியான புன்னகையை கண்டறிவதற்காக நடைபெற்ற ஓர் ஆய்வில் இளைஞர்களை விட முதியவர்கள் சரியாக வேருபடுத்தி கண்டுபிடிக்கின்றனர் என்ற முடிவு எட்டப்பட்டது. அனுபவம் மற்றும் வயதைக் கொண்டு, பல்வேறு வயதினரிடையே உண்மையான உணர்ச்சிகளை உணருவதில் நாம் மிகவும் துல்லியமாக இருக்கிறோம் என்று இம்முடிவு அறிவுறுத்துகிறது.
உணர்தல் மற்றும் அங்கீகரித்தல்
முகம் என்பது வெறும் முக அம்சங்களின் தொகுப்பு அல்ல, மாறாக அதன் வடிவத்தின் அடிப்படையில் அது அர்த்தமுள்ள ஒன்று என்று உளவியலாளர்கள் கருதுகின்றனர். ஒரு படத்தை அதன் தனிப்பட்ட பகுதிகளால் அல்ல, முழுவதுமாக பார்க்க வேண்டும் என்ற உளவியல் கோட்பாட்டுடன் இது ஒத்துப்போகிறது. ஒரு சமூக இனமாக இருப்பதால் இயற்கையான விளைவாகத் தோன்றும் பரிணாம வளர்ச்சியின் தொடர்ச்சியாக மக்கள் முகங்களுக்கு அதிகம் எதிர்வினையாற்றுவதை ஏற்றுக்கொண்டனர் என்று கேரி எல் ஆலன் தெரிவிக்கிறார். முகங்களை அடையாளம் கண்டுகொள்வதன் நோக்கமானது "பெற்றோர்-குழந்தைகளின் ஈர்ப்பில்" உள்ளது என்றும் ஆலன் கூறுகிறார். பெற்றோர்களும் குழந்தைகளும் ஒருவரையொருவர் அடையாளம் கண்டுணர குறைவான முயற்சியே போதுமானதாக உள்ளது. இச்செயல்பாடு விரைவாகவும் நிகழ்கிறது. இத்தகைய அங்கீகாரம் தோல்வியடைந்தால் பெற்றோர் தங்கள் சந்ததியை கைவிடும் நிலையும் தோன்றலாம். எனவே முகங்களுக்கு எதிர்வினையாற்றும்போது இத்தகைய வாய்ப்பு குறைகிறது. பரிணாமக் கோட்பாடுகளை உளவியலுடன் இணைக்கும் உளவியல் கண்ணோட்டத்தை ஆலனின் ஆய்வுகள் எடுத்துக் கொள்கின்றன.
அழகுக்கான அறுவை சிகிச்சை
முக அம்சங்களின் தோற்றத்தை மாற்றிக் கொள்வதற்காக ஒப்பனை அறுவை சிகிச்சை பயன்படுத்தப்படுகிறது. முகத்தில் காயம் மற்றும் தோல் நோய்கள் போன்ற நிகழ்வுகளிலும் தாடைகள் மற்றும் முகம் தொடர்பான அறுவை சிகிச்சை பயன்படுத்தப்படுகிறது. கடுமையாக முகம் சிதைக்கப்பட்ட நபர்களும் சமீபத்தில் முழு முகம் மாற்று அறுவை சிகிச்சை மற்றும் தோல் மற்றும் தசை திசுக்களின் பகுதி மாற்று அறுவை சிகிச்சைகளை போன்ற சிகிச்சைகளைப் பெற்றுள்ளனர்.
கேலிச்சித்திரம்
கேலிச்சித்திரம் என்பது ஓவியம், பென்சில் கோடு அல்லது பிற கலை ஓவியங்கள் மூலம் அதன் பொருளின் அம்சங்களை எளிமைப்படுத்தப்பட்ட அல்லது மிகைப்படுத்தப்பட்ட முறையில் காட்டும் ஒரு படம் ஆகும். உச்சரிக்கப்படும் பகுதியுடன் இணைந்து ஒரு முகத்தை எளிதாக அடையாளம் காண கேலிச்சித்திரம் பெரும்பாலும் முக அம்சங்களை பெரிதுபடுத்துகிறது. -உதாரணமாக, ஒசாமா பின்லேடனின் கேலிச்சித்திரம் அவரது முகத்தின் முடி மற்றும் மூக்கில் கவனம் செலுத்துகிறது. ஜார்ஜ் டபிள்யூ. புஷ்ஷின் கேலிச்சித்திரம் அவரது காதுகளை யானையின் அளவுக்கு பெரிதாக்குகிறது. இயே லெனோவின் கேலிச்சித்திரம் அவரது தலை மற்றும் கன்னத்தை பிரதிபலிக்கிறது. மற்றும் மிக் ஜாகரின் கேலிச்சித்திரம் அவரது உதடுகளை பெரிதாக்கி காட்டுகிறது. மறக்கமுடியாத அம்சங்களை மிகைப்படுத்துவது கேலிச்சித்திர வடிவில் வழங்கும்போது மற்றவர்களை அடையாளம் காண மக்களுக்கு உதவுகிறது.
உருவகம்
உள் அமைப்பைக் கொண்ட ஒரு அமைப்பின் முன்னோக்கிய பகுதி அல்லது உலகை எதிர்கொள்ளும் ஒரு கட்டிடத்தின் முகப்பு போன்ற நீட்டிப்பு செய்யப்பட்ட பகுதியான எதுவும் பொதுவாக அதன் "முகம்" என்று கருதப்படுகிறது. உதாரணமாக, ஒரு மக்கள் தொடர்பு அல்லது பத்திரிகை அதிகாரி அவர் அல்லது அவள் பிரதிநிதித்துவப்படுத்தும் அமைப்பின் "முகம்" என்று அழைக்கப்படலாம். சமூகவியல் சூழலில், சமூகத்தில், குறிப்பாக சீன சமுதாயத்தில், நற்பெயர் அல்லது நிலைப்பாட்டை குறிக்கும் உருவகமாக "முகம்" என்பது பயன்படுத்தப்படுகிறது. வெற்றி பெறக்கூடிய அல்லது இழக்கக்கூடிய வளமாகவும் முகம் பேசப்படுகிறது. தனித்துவத்துடனான தொடர்பு காரணமாக, அநாமதேய நபர் சில நேரங்களில் "முகமற்றவர்" என்று குறிப்பிடப்படுகிறார்.
இவற்றையும் பார்க்கவும்
உடல் உறுப்புக்கள்
மேற்கோள்கள்
பகுப்பு:உடல் உறுப்புக்கள் பகுப்பு:மனிதத்தலையும், கழுத்தும்
ஆகார்
ஆகார் அல்லது ஹாஜர் (அலை) (இசுலாமிய பார்வையில்) (Hagar)  (هَاجَر) என்பவர் எகிப்திய பெண் மற்றும் இஸ்ரயேல் மக்களின் முதுபெரும் தந்தையர்களில் மூவரில் முதலாமானவரான ஆபிரகாமின் இரண்டாவது மனைவியும்,  இஸ்மவேலியர்களின் மூதாதையராகக் கருதப்படும் இசுமவேலின் தாயும் ஆவார். . மேலும் இவரைப் பற்றி பழைய ஏற்பாடு மற்றும் திருக்குர்ஆன் ஆகியவற்றில் விவரிக்கப்பட்டுள்ளது.
வாழ்க்கைச் சுருக்கம்
ஆகாரின் வாழ்க்கைக் குறிப்புகள் யூத புனித நூலான டனாக் மற்றும்  கிறிஸ்தவ புனித நூலான விவிலியத்தின் தொடக்க நூல் அதிகாரம் 16, 21 மற்றும் 25 இல் குறிப்பிடப்பட்டுள்ளது.
விவிலியத்தின் பழைய ஏற்பாடு மற்றும் திருக்குர்ஆன்னிலும் கூறப்பட்டுள்ளபடி, ஆகார் ஆபிராமின் மனைவி சாராளுக்கு மகப்பேறு இல்லாததால் தனது எகிப்திய பணிப்பெண்ணான ஆகாரைத் ஆபிராமுக்கு மனைவியாகக் கொடுத்தார். அவர் ஆகாருடன் உறவு கொண்டபின் அவள் கருவுற்றாள். தேவத் தூதனானவர் ஆகாரை நோக்கி, உன் சந்ததியை மிகவும் பெருகப்பண்ணுவேன். அது பெருகி எண்ணி முடியாததாயிருக்கும் என்றார். பின்னும் தேவதூதனானவர் அவளை நோக்கி நீ கர்ப்பவதியாயிருக்கிறாய், நீ ஒரு குமாரனைப் பெறுவாய். அவனுக்கு இஸ்மவேல் என்று பேரிடுவாயாக என அறிவித்தார். அதே போல் ஆகார் தனது எண்பத்தாறாவது வயதில் ஆபிராமுக்கு ஒரு குமாரனைப் பெற்றெடுத்தாள். தேவதூதர் முன் அறிவித்தபடியே, ஆகார் பெற்ற தம் மகனுக்கு ஆபிராம் இசுமவேல் என்று பெயரிட்டார். சில காலத்துக்குப் பின்பு ஆகாரின் மகன் இசுமவேல், சாராளின் மகனான ஈசாக்கை பரியாசம் பண்ணுகின்றதைக் கண்ட சாராள், ஆபிரகாமிடம்  இந்த அடிமைப் பெண்ணின் மகன் இசுமவேல் என் குமாரனாகிய ஈசாக்கோடே இனக்கமாகயிருப்பதில்லை, இந்த அடிமைப்பெண்ணையும் அவள் மகனையும் இங்கேயிருந்து துரத்திவிடும் என்றாள். மேலும் ஆபிரகாம் தன் மகன்களைக் குறித்துச் சொல்லப்பட்ட இந்தக் காரியம் ஆபிரகாமுக்கு மிகவும் துக்கமாயிருந்தது. அப்பொழுது கடவுள் ஆபிரகாமை நோக்கி, ஆகாரின் மகனும் உன் வித்தாயிருக்கிறபடியால், அவனையும் மிகப்பெரும் சாதியாக்குவேன் என்றார். மறுநாள் அதிகாலையில் ஆபிரகாம் எழுந்து, உண்ண உணவும் ஒரு துருத்தியில் தண்ணீரையும் எடுத்து, ஆகார் மற்றும் மகன் இசுமவேலிடம் கொடுத்து அங்கிருந்து அனுப்பிவிட்டான். அவள் புறப்பட்டுப்போய், பீர்சேபா என்னும் வனாந்திரத்திர்க்குச் சென்றால். அந்த பாலைவனத்தில் தண்ணீர் பற்றாக்குறையால், தாய் மற்றும் மகன் இருவரும் மிகுந்த தாகத்திற்க்கு உள்ளானார்கள். இதனால், ஆகார் தனது மகனுக்காக தண்ணீரைத் தேடி சஃபா மற்றும் மர்வா மலைகளுக்கு இடையே ஓடினார். பிறகு அங்கு ஒரு தேவதூதன் அவள் முன் தோன்றினார். அவர் அவளுக்கு உதவினார் மற்றும் கடவுள் இஸ்மவேலின் அழுகையைக் கேட்டதாகவும், அவர்களுக்கு தண்ணீர் கொடுப்பதாகவும் கூறினார். அந்த நேரத்தில், கடவுள் தரையில் இருந்து ஒரு நீரூற்றை உண்டாக்கினார், இதுவே தற்போது சம் சம் கிணறு என்று இசுலாமியர்கள் நம்புகின்றனர். இன்று வரையிலும் மக்கா முழுவதும் ஒரு நாளைக்கு முப்பது இலட்சம் பேரின் தண்ணீர் தாகம் தீர்க்கும் நீர்நிலையாக உள்ளது. பின்பு ஆகாரும் இசுமவேலும் பரான் பாலைவனத்தில் குடியேறினர். அவன் வளர்ந்து வனாந்தரத்திலே குடியிருந்து, வில்வித்தையிலே வல்லவனானான். அவன் பாரான் வனாந்தரத்திலே குடியிருக்கையில், ஆகார் இசுமவேலை ஒரு எகிப்தியப் பெண்ணுக்கு திருமணம் செய்து வைத்தார்.
ஆய்வுகளின் அடிப்படையில்
இசுலாமிய புனித நூலான குர்ஆனில் ஆகாரின் பெயரோ அல்லது கதைகள் பற்றிய நேரடிக் குறிப்புகள் எதுவும் இல்லை என்றாலும் ஹதீஸ் தொகுப்புகள் மற்றும் அறிஞர்களின் புத்தகங்களில் பல முறை குறிப்பிடப்பட்டுள்ளது. மேலும் பல இசுலாமிய மற்றும் யூத ஆதாரங்கள் ஆகார் ஒரு இளவரசி என்று கூறுகின்றன. மிட்ராசின் பெரேஷித் ரப்பா மற்றும் சில இசுலாமிய இலக்கியங்களில் ஆகார் பண்டைய எகிப்தை ஆண்டு வந்த ஆட்சியாளர்களில் ஒருவரான பார்வோனின்  மகள் என்று குறிப்பிடுகின்றன. இன்னும் சில கருத்தானது ஆகார் சலே தீர்க்கதரிசி அவர்களின் வழித்தோன்றல்களில் வந்த மக்ரிபு அரசனின் மகள் என்று கூறியது. இசுமவேல் முஹம்மது நபி அவர்களின் மூதாதையராகக் கருதப்படுகிறார், ஆகார் ஓரிறைக் கொள்கையுடையவர் என்பதால் இசுலாத்தில் இவரைத் தாய்வழிமரபாக ஏற்றுக்கொள்கின்றது.
வெளியிணைப்புகள்
பகுப்பு:விவிலிய குலத்தலைவிகள் பகுப்பு:எபிரேய விவிலியத்தில் பெண்கள் பகுப்பு:தோரா குறிப்பிடும் நபர்கள் பகுப்பு:இசுலாமிய வரலாறு
கடலை (2016 திரைப்படம்)
கடலை என்பது 2016 இல் வெளிவந்த தமிழ் திரைப்படமாகும். இந்தத் திரைப்படத்தில் மா கா பா ஆனந்த் மற்றும் ஐஸ்வர்யா ராஜேஷ் நடித்திருந்தனர். பி.சகயா சுரேஷ் இயக்கியிருந்தார். இத்திரைப்படம் 2016 இல் வெளிவந்த இந்திய தமிழ் மொழி நகைச்சுவை படம் ஆகும்.
சாம் சி. எஸ். இசையமைத்திருந்தார். இப்படம் 2015 ஆம் ஆண்டின் தொடக்கத்தில் தயாரிப்பைத் தொடங்கி 29 அக்டோபர் 2016 அன்று வெளியிடப்பட்டது.
உற்பத்தி
இந்தத் திரைப்படம் அறிவிக்கப்பட்டு 2015 ஜனவரியில் தீபாவளி துப்பக்கி என்ற தலைப்பில் படப்பிடிப்பு தொடங்கியது. மா கா பா ஆனந்த் மற்றும் ஐஸ்வர்யா ராஜேஷ் ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.
ஜூலை 2016 இல், இந்தத் திரைப்படம் தீபாவளி துப்பக்கியில் இருந்து கடலை என்ற பெயரை மாற்றியது நிறுவனம். படத்தில் விவசாயத்தின் கருப்பொருளை சிறப்பாக பிரதிபலித்தது. இயக்குனர், சுரேஷ், நெல் என்ற தலைப்பையும் கருத்தில் கொண்டிருந்தார். ஆனால் நெல் என்று தலைப்பிட்டால் பார்வையாளர்கள் திரைப்படத்தை ஒரு கலைப் படமாகக் காணலாம் என்று உணர்ந்தார்.
ஒலிப்பதிவு
ஒலிப்பதிவு சாம் சி.எஸ்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2016 தமிழ்த் திரைப்படங்கள்
பாண்டியண்டபள்ளி ஊராட்சி
பாண்டியண்டபள்ளி ஊராட்சி (Paniyandapalli Gram Panchayat), தமிழ்நாட்டின் திருப்பத்தூர் மாவட்டத்தில் உள்ள ஜோலார்பேட்டை வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6219 ஆகும். இவர்களில் பெண்கள் 3128 பேரும் ஆண்கள் 3091 பேரும் உள்ளனர்.
பிம்பிரி-சிஞ்ச்வடு மாநகராட்சி
பிம்பிரி சிஞ்ச்வாட் மாநகராட்சி (Pimpri Chinchwad Municipal Corporation) இந்தியாவின் மகாராட்டிரா மாநிலத்தின் புணே மாவட்டத்தில் உள்ள ஹவேலி தாலுகா மற்றும புனே மாநகராட்சியை ஒட்டி அமைந்துள்ளது. இந்த மாநகராட்சி பிம்பிரி-சிஞ்ச்வடு மாநகரத்தின் மேம்பாடு நிர்வாகத்தை மேற்கொள்கிறது.
பாண்டியண்டபள்ளி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பிம்பிரி-சிஞ்ச்வடு மாநகராட்சி
ஹவேலி தாலுகாவின் பிம்பிரி, சிஞ்ச்வடு, அகுர்தி, வாகட் மற்றும் போசரி போன்ற தொழிற்சாலைப் பகுதிகளைக் கொண்டு, 11 அக்டோபர் 1982-இல் பிம்பிரி-சிஞ்ச்வடு மாநகராட்சி நிறுவப்பட்டது. இம்மாநகராட்சி 181 சதுர கிலோ மீட்டர் பரப்பளவும், 1.72 மில்லியன் மக்கள்தொகையும் கொண்டது.
பாண்டியண்டபள்ளி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிம்பிரி-சிஞ்ச்வடு மாநகராட்சி
நிர்வாகம்
இம்மாநகராட்சியின் அன்றாட நிர்வாகம் இந்திய ஆட்சிப் பணி அதிகாரியின் தலைமையில் நடைபெறுகிறது. இம்மாநகராட்சி மன்றக் குழு மேயர் மற்றும் துணை மேயர் தலைமையிலான 128 வார்டு உறுப்பினர்களைக் கொண்டது.
பாண்டியண்டபள்ளி ஊராட்சி
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிம்பிரி-சிஞ்ச்வடு மாநகராட்சி
வரலாறு
புனே நகரத்தின் புறநகர்கள் பகுதிகளான பிம்பிரி, சிஞ்ச்வடு, அகுர்தி மற்றும் போசரி பகுதிகளைக் கொண்டு 1970-இல் பிம்பிரி-சிஞ்ச்வடு நகராட்சி நிறுவப்பட்டது. 11 அக்டோபர் 1982-இல் இந்நகராட்சியின் சாங்கவி, பிம்பிளே குரவ், கசர்வடி, பிம்பளே சௌதாகர், பிம்பிளே நீலக், ரகாதன், தேர்காவ், வாகட் போன்ற சுற்றுப்பகுதிகளைக் கொண்டு பிம்பிரி-சிஞ்ச்வடு மாநகராட்சியாக தரம் உயர்த்தப்பட்டது. 1997-இல் போசரி, நிக்டி போன்ற 18 கிராமப்புற பகுதிகள் இம்மாநகராட்சியுடன் இணைக்கப்பட்ட பிறது, இதன் பரப்பளவு 181 சதுர கிலோ மீட்டர் பரப்பளவாக உயர்ந்துள்ளது.